Припрема за час

|  |  |  |  |
| --- | --- | --- | --- |
| Предмет: Физика | | | |
| Уџбеник: Физика 6 | | Издавач : Дата статус | |
| Наставник: | | | |
| Час број: 19. | Одељење: | | Датум: |

|  |  |
| --- | --- |
| Наставна тема | СИЛА |
| Наставна јединица | Узајамно деловање два тела у непосредном додиру. Трење и отпор средине при релативном кретању тела у непосредном додиру |
| Тип часа | обрада |
| Циљ часа | * да ученици усвоје узјамно деловање између тела у непосредном додиру; * да ученици усвоје појам трења и отпора средине; * да ученици развију способност за посматрање и проучавање физичких појава; * да ученици развију способност за примену знања из физике;   да ученици развију способност за активно стицање знања. |
| Очекивани исходи на крају часа | На крају часа ученик ће знати:   * да објасни узајамно деловање те у непосредном додиру. * да објасни како узајамно деловање између тела утиче на промену брзине , правца и смера кретања и деформацију тела. * да на примерима из свакодневног живота уме да објасни трење и силу отпора средине |
| Облик рада | Фронтални, индивидуални , рад у групи. |
| Наставне методе | Фронтални, индивидуална , илустративно-демонстративна, метора рада са уџбеником |
| Наставна средства | Два иста стаклена кликера, сунђер за брисање табле, пластелин, картонска кутија , неколико књига, неколико ваљкастих оловака, уџбеник |
| Међупредметне компетенције | Компетенција за целоживотно учење, рад са подацима, решавање проблема, комуникација, сарадња |

Временска структура часа (ток часа)

|  |
| --- |
| Уводни део часа ( 10 минута) |
| У уводном делу часа наставник подели ученике у групе од по три ученика и упућује ученике да изведу први демонстрациони оглед из уџбеника са стране 53. Ученици реализују оглед, током реализације огледа наставник надгледа рад ученика и одговара на питања ученика. Ученици у школским свескама анализирају и илуструју оглед. |

|  |
| --- |
| Главни део часа ( 30 минута) |
| Након изведеног огледа, представници сваке групе представљају запажања и закључке до којих су дошли током извођења огледа. Наставник та запажања бележи на табли. Ученици коментаришу рад групе која излаже, постављају питања и бележе одговоре.  Наставник наводи ученике на закључак да је узајамно деловање између тела увек **обострано** и **истовремено** и да тела која међусобно делују увек мењају **брзину** кретања.  Затим наставник упућује ученике да изведу други демонстрациони оглед са стране 53. у уџбенику који показује врсте деформације тела. Ученици реализују оглед, током реализације огледа наставник надгледа рад ученика и одговара на питања ученика. Ученици у школским свескама анализирају и илуструју демоснтрациони оглед.  Наставник наводи ученике на закључак да при узајамном деловању између тела долази до **деформација**. Деформације могу бити **еластичне** и **пластичне**.  Наставник упућује ученике да ураде демонстрациони оглед са стране 54. у уџбенику. Ученици реализују демонстрациони оглед, током реализације огледа наставник надгледа рад ученика и одговара на питања ученика. Ученици у школским свескама анализирају и илуструју оглед.  Наставник упознаје ученике са појавом која се јавља између два тела која се налазе у непосредном додиру и назива се трење. Кроз пример кутије из демонстрационог огледа објашњава трење **мировања**, **клизања** и **котрљања**.  Наставник упућује ученике да изведу демонстрациони оглед са стране 56. у уџбенику ( два иста стаклена кликера, празна пластична флаша и пластична флаша напуњена водом) . Ученици реализују оглед, током реализације огледа наставник надгледа рад ученика и одговара на питања ученика. Ученици у школским свескама анализирају и илуструју оглед.  Наставник упознаје ученике **отпором средине** и од чега зависи отпор средине. |
| Завршни део часа ( 5 минута) |
| Кроз примере узајамног деловања између тела у непосредном додиру из свакодневног живота, наставник проверава усвојеност градива са часа.  У завршном делу часа наставник уводи ученике у следећи час, свакој групи задаје да на следећем часу изведе по један демонстрациони оглед из уџбеника са стана 53, 54,55 и 56 и да направи листу питања које ће постављати осталим ученицима из разреда а која је везана за физичку појаву која се демонстрира огледом. |

Запажања о часу и самоеволуација

|  |
| --- |
| Потешкоће са којима сам се сусрео/сусрела током часа и како сам су превазиђене : |
| Да ли ми је адекватан избор начина провере остварености исхода? |
| Променио/ла бих: |
| Општа запажања: |