Припрема за час

|  |  |  |  |
| --- | --- | --- | --- |
| Предмет: Физика | | | |
| Уџбеник: Физика 6 | | Издавач : Дата статус | |
| Наставник: | | | |
| Час број: 46. | Одељење: | | Датум: |

|  |  |
| --- | --- |
| Наставна тема | МАСА И ГУСТИНА |
| Наставна јединица | Инерција |
| Тип часа | обрада |
| Циљ часа | * да ученици усвоје основну представу о инерцији; * да се ученици усвоје Први Њутнов закон; * да ученици развију способност за посматрање и проучавање физичких појава; * да ученици развију способност да примене знање из физике; * да ученици развију способност активног стицања знања. |
| Очекивани исходи на крају часа | На крају часа ученик ће знати:   * шта је инерција; * Први Њутнов закон. |
| Облик рада | Фронтални, рад у групи, индивидуални |
| Наставне методе | Дијалошко- монолошки метод, илустративно-демонстративна метода, метода рада са уџбеником |
| Наставна средства | Уџбеник, стаклена провидна чаша,картонски подметач или карта из шпила, коцкица за јамб |
| Међупредметне компетенције | Компетенција за целоживотно учење, рад са подацима, решавање проблема, комуникација, сарадња |

Временска структура часа (ток часа)

|  |
| --- |
| Уводни део часа ( 10 минута) |
| У уводном делу часа наставник формира групе у којима ће ученици радити и упућује ученике на демонстрациони оглед из уџбеника на страни 95. Ученици реализују демонстрациони оглед, током реализације огледа наставник надгледа рад ученика и одговара на питања ученика. Ученици у школским свескама анализирају и илуструју оглед. |

|  |
| --- |
| Главни део часа ( 30 минута) |
| Након изведеног огледа, преставници сваке групе представљају своја запажања која су имали током демонстрационог огледа. Наставник та запажања бележи на табли. Ученици коментаришу рад групе која излаже, постављају питања и бележе одговоре.  Наставник уводи ученике у појам инерције као појаве која се јавља при наглој промени брзине тела. На примеру путника који се вози у аутобусу , као примеру из свакодневног живота, наставник објашњава да се тело опире промени стања кретања, при наглој промени брзине.  Својство тела да се опире стању кретања при наглој промени брзине назива се **инертност тела**. Појава која се јавља при наглој промени брзине тела назива се **инерција**.  Поставити питање ученицима:  Која је функција сигурносних појасева у аутомобилу?  Енглески физичар Исак Њутн је је проучавао ову појаву и формулисао **закон инерције који гласи:**  **Свако тело остаје у стању мировања или равномерног праволинијског кретања све док на њега не делује друго тело и натера га да то стање промени.** |
| Завршни део часа ( 5 минута) |
| Кроз примере инерције из свакодневног живота проверити оствареност планираних исхода.  Домаћи задатак: Анализирати и илустровати пример инерције из свакодневног живота. |

Запажања о часу и самоеволуација

|  |
| --- |
| Потешкоће са којима сам се сусрео/сусрела током часа и како сам су превазиђене : |
| Да ли ми је адекватан избор начина провере остварености исхода? |
| Променио/ла бих: |
| Општа запажања: |